พิกัดภูมิศาสตร์: 39°48′42″N 116°20′31″E﻿ / ﻿39.8116°N 116.3420°E﻿ / 39.8116; 116.3420
**ตลาดซินฟาตี้** (จีน: 北京新发地农产品批发市场; พินอิน: *Běijīng xīn fā dì nóngchǎnpǐn pīfā shìchǎng*) หรือ **ตลาดขายส่งสินค้าเกษตรซินฟาตี้ปักกิ่ง** เป็นตลาดค้าส่งอาหารแบบมีโรงเรือนในเขตเฟิงไถ (丰台区) ทางตอนใต้ของกรุงปักกิ่ง ในปี พ.ศ. 2563 สื่อของรัฐระบุว่าตลาดแห่งนี้ค้าขายผักและผลไม้สำหรับปักกิ่งมากกว่า 90% นอกจากนี้ยังจำหน่ายอาหารทะเลและเนื้อสัตว์ และเป็นแหล่งกระจายผลผลิตไปยังตลาดเล็ก ๆ จำนวนมากในปักกิ่ง

ตลาดซินฟาตี้เปิดเมื่อวันที่ 16 พฤษภาคม พ.ศ. 2531 เคยได้รับการปรับปรุงใหญ่มาแล้วอย่างน้อยหนึ่งครั้ง ขนาดในปี พ.ศ. 2560 ครอบคลุมพื้นที่ 112 เฮกตาร์ ทำให้เป็นตลาดขายส่งอาหารที่ใหญ่ที่สุดในปักกิ่ง ปี พ.ศ. 2561 มีการปรับปรุงพื้นที่สามชั้นเหนือพื้นดินและสองชั้นใต้ดิน เจ้าหน้าที่ของตลาดอ้างว่าตลาดมีขนาดใหญ่ที่สุดในเอเชีย โดยในปี พ.ศ. 2563 มีพนักงานมากกว่า 10,000 คน ประกอบด้วยผู้จัดการตลาด 1,500 คนและผู้เช่า 4,000 คน อ้างอิงจากเว็บไซต์ทางการของตลาด มีการจำหน่ายผลไม้มากกว่า 20,000 ตัน, ผัก 18,000 ตัน และอาหารทะเล 1,500 ตันที่ตลาดทุกวันในปี 2563

ในปี พ.ศ. 2559 ตลาดจำหน่าย 70% ของผักสดสำหรับการบริโภคในปักกิ่ง และมากกว่า 80% ของอาหารสดและเครื่องดื่มรวมถึงผลไม้นำเข้าทั้งหมดของเมือง ทุก ๆ ปีมีการจำหน่ายผลิตภัณฑ์ 14 ล้านตันในตลาดมูลค่าโดยประมาณ 50 พันล้านหยวน

ประวัติ
-------

หมู่บ้านซินฟาตี้ที่ซึ่งเป็นที่ตั้งตลาดในปัจจุบัน เป็นนิคมเกษตรที่ค่อย ๆ พัฒนาขึ้นในพื้นที่สุสานเดิมในปลายคริสต์ทศวรรษ 1950:220

ในวันที่ 10 พฤษภาคม พ.ศ. 2528 สำนักราคาสินค้าโภคภัณฑ์แห่งกรุงปักกิ่งตัดสินใจผ่อนคลายการควบคุมราคาสินค้าเกษตรที่สำคัญเจ็ดอย่าง ได้แก่ เนื้อหมู, เนื้อวัว, เนื้อแกะ, ไข่, สัตว์ปีก, ปลาทะเล และผัก:74 ต่อมาวันที่ 30 พฤษภาคม คณะกรรมการเทศบาลปักกิ่งของพรรคคอมมิวนิสต์จีนและคณะเทศมนตรีกรุงปักกิ่ง ได้จัดการประชุมและตัดสินใจที่จะ "ฟื้นฟูการซื้อขาย" และ "อนุญาตให้อาหารจากส่วนอื่น ๆ ของประเทศเข้าสู่ปักกิ่ง":226

ผลจากการนั้นเกษตรกรจากหมู่บ้านใกล้เคียงกับซินฟาตี้ หลังจากส่งมอบปริมาณผักตามที่รัฐบาลต้องการแล้วพวกเขาเริ่มตั้งแผงค้าริมถนนเพื่อขายส่วนที่เหลือ สิ่งเหล่านี้ต่อมากลายเป็นตลาด:151 เกษตรกรจำนวนมากจากนอกกรุงปักกิ่งเข้าร่วมตลาดบนถนนแห่งนี้ ทำให้เกิดความไม่เป็นระเบียบและการจราจรติดขัด เจ้าหน้าที่ท้องถิ่นพยายามขับไล่พวกเขาออกไปแต่ไม่ประสบความสำเร็จ ดังนั้นสมาชิกของสำนักอุตสาหกรรมและการพาณิชย์เฟิงไถ จึงแนะนำให้สร้างตลาดขายส่งในหมู่บ้านเพื่อต้อนรับเกษตรกรแทนที่จะพยายามไล่พวกเขาออกไป 

ตลาดซินฟาตี้เปิดดำเนินการเมื่อวันที่ 16 พฤษภาคม พ.ศ. 2531 โดยชาวหมู่บ้าน 15 คนนำโดยผู้จัดการตลาด จาง อวี้สี่ (张玉玺) ใช้ลวดตาข่ายล้อมรอบพื้นที่หนึ่งเฮกตาร์ในหมู่บ้าน พวกเขาใช้เงินทุนเริ่มต้น 150,000 หยวน (จากเขต, ตำบล และหมู่บ้าน ร่วมลงทุนแห่งละ 50,000 หยวน) เพื่อสร้างตลาด:152 ในปี พ.ศ. 2535 ตลาดขยายขนาดเป็นเกือบ 7 เฮกตาร์ และในปี พ.ศ. 2542 มีขนาดใกล้ถึง 70 เฮกตาร์:152 ในช่วงการเติบโตอย่างต่อเนื่องนี้ตลาดซินฟาตี้ใช้ค่าธรรมเนียมต่ำและขั้นตอนที่ง่ายเพื่อดึงดูดลูกค้า จำนวนการทำธุรกรรมค่อย ๆ เพิ่มขึ้น โดยในปี พ.ศ. 2539 ยอดขายผักของตลาดเกิน 1.1 พันล้านกิโลกรัม คิดเป็น 40% ของยอดขายผักในกรุงปักกิ่ง ขอบเขตของตลาดขยายไปถึงแปดประเภท ได้แก่ ผัก, ผลไม้, ธัญพืช, น้ำมัน, เนื้อสัตว์, อาหารทะเล, ไข่ และเครื่องปรุงรส ต่อมาในปี พ.ศ. 2546 ปริมาณการค้าผักของตลาดเพิ่มเป็น 60% ของกรุงปักกิ่ง และในปี พ.ศ. 2547 ได้เริ่มมีการดำเนินธุรกิจที่ไม่ใช่ตลาด:280-281

ขนาดของตลาดในปี พ.ศ. 2559 ครอบคลุมพื้นที่ 121 เฮกตาร์ (230 เฮกตาร์เมื่อรวมถึง "พื้นที่บริการ" ซึ่งมีโรงแรม ร้านอาหาร และสถานประกอบการอื่น ๆ ที่ให้บริการในตลาด) โดยแผนปรับปรุงตลาดในปี พ.ศ. 2560 ซึ่งมีงบประมาณเท่ากับ 220 ล้านดอลลาร์ วางแผนให้พื้นที่ของตลาดลดลงเหลือ 68 เฮกตาร์

### การระบาดของโควิด -19

มาตรการล็อกดาวน์ใกล้กับตลาดซินฟาตี้ (13 มิถุนายน 2563)
เมื่อเวลา 03:00 น. ของวันที่ 13 มิถุนายน พ.ศ. 2563 หน่วยงานสาธารณสุขได้สั่งปิดตลาดซินฟาตี้ชั่วคราวเนื่องจากการระบาดของโรคโควิด-19 มีการบังคับใช้ "กฎอัยการศึก" ในพื้นที่ตลาด เลขาธิการพรรคคอมมิวนิสต์แห่งประเทศจีนประจำกรุงปักกิ่ง ไช่ ฉี (蔡奇), คณะกรรมการเทศบาลปักกิ่งของพรรคคอมมิวนิสต์จีน, คณะกรรมการประจำสภาประชาชนแห่งกรุงปักกิ่ง, คณะเทศมนตรี และเลขาธิการรัฐบาลประชาชนเทศบาลนครปักกิ่ง จิ้น เหว่ย (靳伟) เข้าร่วมในการตัดสินใจครั้งนี้

การตรวจคัดกรองโรคทำในประชากรทั้งหมดที่เกี่ยวข้องกับตลาดตั้งแต่สัปดาห์ที่ 20 ของปี (กลางเดือนพฤษภาคม) ซึ่ง "ตรวจพบการติดเชื้อใหม่มากกว่า 50 รายการ" ทำให้การท่องเที่ยวสู่เมืองหลวงถูกจำกัดลง เช่นเดียวกับการแข่งขันกีฬา เจ้าหน้าที่ซึ่งได้รับการกระตุ้นจากพรรคคอมมิวนิสต์ให้กระชับมาตรการป้องกันและควบคุมโรคระบาดโดย "ให้กระทำอย่างเด็ดขาด" ซึ่งในช่วงสองวันก่อนหน้านี้ได้พบ "กรณีผู้ป่วยยืนยันและผลการติดเชื้อผ่านการทดสอบด้วยสารพันธุกรรมเป็นบวกเป็นเวลาสองวันติดต่อกัน" ณ เช้าวันที่ 13 มิถุนายน จากการวิเคราะห์ตัวอย่างด้านสิ่งแวดล้อม 40 ตัวอย่าง (เช่น เขียงสำหรับแล่ปลา) นั้น มีผลทดสอบสำหรับโควิด-19 เป็นบวก นักข่าวของโกลบอลไทม์ รายงานว่า พ่อค้าทุกคนที่ทำงานในตลาดซินฟาตี้ เช่นเดียวกับชาวชุมชนใกล้เคียงจำเป็นต้องได้รับการทดสอบด้วยชุดทดสอบกรดนิวคลีอิก รวมถึงผู้ที่อยู่ในเมืองหลวงที่เคยไปตลาดตั้งแต่ 30 พฤษภาคม ก็ต้องรายงานต่อชุมชนท้องถิ่นและได้รับการทดสอบการติดเชื้อโควิด-19 ด้วย นอกเหนือจากมาตรการดังกล่าวเจ้าหน้าที่กล่าวว่า การกำจัดการปนเปื้อนในสิ่งแวดล้อมและการแก้ไขปัญหาด้านสุขอนามัยที่ครอบคลุมจะดำเนินการที่ตลาดซินฟาตี้ ในอีกไม่กี่วันข้างหน้า กองทหารถูกพบในปฏิบัติการปิดกั้นเพื่อควบคุมตลาด

ย่านที่อยู่อาศัยใกล้ตลาดสิบเอ็ดแห่งอยู่ภายใต้มาตรการล็อกดาวน์เพื่อควบคุมการระบาด เจ้าหน้าที่ประกาศว่าพวกเขาจะจัดให้มีแผงค้าผักและผลไม้ชั่วคราว เพื่อที่สินค้าจะยังคงมีจำหน่ายอยู่ในปักกิ่งในขณะที่ตลาดปิด

อ้างอิง
-------

1. 1 2 3  Wang, Vivian; Yu, Elaine (13 June 2020). "Beijing Shuts Down Seafood Market After Dozens Test Positive for Coronavirus". *The New York Times*. สืบค้นเมื่อ 13 June 2020.
2. ↑  Waldron, Scott A. (2007). *China's Livestock Revolution: Agribusiness and Policy Developments in the Sheep Meat Industry* (ภาษาอังกฤษ). CABI. p. 113. ISBN 978-1-84593-246-6.
3. ↑  Ahmadi-Esfahani, Fredoun Z. (1998). *The Wholesale Demand for Food in China: An Economic Analysis of the Implications for Australia : a Report for the Rural Industries Research & Development Corporation* (ภาษาอังกฤษ). Rural Industries Research and Development Corporation. p. 20. ISBN 978-0-642-54047-8.
4. ↑  "Un nuevo brote en el principal mercado de Pekín dispara las alarmas en China". *Diario EL PAIS Uruguay* (ภาษาสเปน). สืบค้นเมื่อ 13 June 2020.
5. ↑  "淘宝式传奇：北京新发地市场的26年". *土地资源网* (ภาษาจีน). 2014-05-04. สืบค้นเมื่อ 13 June 2020.[*ลิงก์เสีย*]
6. 1 2 3 4 5 6  "Beijing renovates largest produce wholesale market". China.org.cn. Xinhua. 17 February 2017. สืบค้นเมื่อ 2019-12-28.
7. ↑  "Beijing closes food market after more than 50 test positive for coronavirus". CBS Interactive. สืบค้นเมื่อ 13 June 2020.
8. ↑  Graham-Harrison, Emma; Kuo, Lily (13 June 2020). "Beijing reimposes lockdown measures after new Covid-19 outbreak". *The Observer*. สืบค้นเมื่อ 13 June 2020.
9. ↑  "Beijing Locks Down Part of City After Virus Outbreak at Market". *Bloomberg*. 13 June 2020.
10. 1 2 3 4  "Beijing district in 'wartime emergency' after virus cluster at major food market". *Reuters* (ภาษาอังกฤษ). 13 June 2020. สืบค้นเมื่อ 13 June 2020.
11. 1 2 3  Ploeg, Jan Douwe van der; Ye, Jingzhong (2016). *China's Peasant Agriculture and Rural Society: Changing paradigms of farming* (ภาษาอังกฤษ). Routledge. p. 201. ISBN 978-1-317-28546-5.
12. ↑  丰台区地名志编辑委员会 (1993). *北京市丰台区地名志* (ภาษาจีน). 北京出版社. ISBN 7-200-02304-3.
13. ↑  北京市地方志编纂委员会 (2005). *北京志·综合经济管理卷·物价志* (ภาษาจีน). 北京出版社. ISBN 7-200-05889-0.
14. ↑  北京市地方志编纂委员会 (2001). *北京志·农业卷·种植业志*. 北京出版社. ISBN 7-200-04462-8.
15. ↑  "外地蔬菜进京的前前后后". *北京日报* (ภาษาจีน). 2019-10-31. p. 14. คลังข้อมูลเก่าเก็บจากแหล่งเดิมเมื่อ 2020-06-13. สืบค้นเมื่อ 2020-06-13.
16. 1 2 3 4  程茹云 (2010). *新发地村志* (ภาษาจีน). 中共北京市丰台区花乡新发地村委会; 北京市丰台区花乡新发地村村民委员会.
17. ↑  淘宝式传奇：北京新发地市场的26年. *土地资源网* (ภาษาจีน). 2014-05-04. สืบค้นเมื่อ 13 June 2020.[*ลิงก์เสีย*]
18. ↑  张松峰 (1997). "摊商云集市场暖——北京新发地农产品批发市场纪实". *中国市场* (ภาษาจีน). 中国物流采购联合会 (05): 63–64. ISSN 1005-6432.
19. ↑  "反击非典 保卫北京 北京菜价昨日全面回落". *北京娱乐信报*. 2003-04-26. สืบค้นเมื่อ 2020-06-13.
20. ↑  "新发地商户，配套社区里有安稳的家". *北京日报*. 2017-12-22. สืบค้นเมื่อ 2020-06-13.
21. 1 2 3  "Live Coronavirus latest news: China restarts lockdown in Beijing after virus discovered at food market". Telegraph Media Group Limited. 13 June 2020.
22. 1 2  Yan, Yan; Li, Yuan (13 June 2020). "蔡奇調度疫情防控工作並赴豐台區西城區現場檢查時要求 果斷處置精准防控 迅速堅決阻斷傳染源". People's Network. cpcnews.cn. Cai Qi dispatched epidemic prevention and control work and went to the on-site inspection in Xicheng District of Fengtai District to require decisive treatment and precise prevention and control, and quickly and resolutely block the source of infection
23. 1 2  "Beijing seals off wholesale markets after coronavirus detected on fishmonger's cutting board". Global Times. 13 June 2020.
24. ↑  Liu, Caiyu (13 June 2013). "Beijing enters special period against COVID-19". Global Times.

แหล่งข้อมูลอื่น
---------------

* เว็บไซต์ทางการ